74. ΑΠΟΦΑΣΗ ΥΦΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ102/1224 της 30 Ιουλ./17 Αυγ.1992 (ΦΕΚ Β΄527) Έγκριση των αριθ.5/5.3.92 και 11/14.5.92 απόφ. του Δ.Σ. του Ταμείου Ασφαλίσεως Κοινοτικών Υπαλλήλων. Έχοντας υπόψη: 1.Τις διατάξεις του άρθρ.19 του Ν.Δ.3894/58 «Περί οργανώσεως της Υπηρεσίας του Ταμείου Ασφαλίσεως Δημοτικών και Κοινοτικών Υπαλλήλων κ.λπ.» (ΦΕΚ 192/1958 τ.Α΄). 2.Το άρθρ.14 του Π.Δ.105/1988 (Α΄46). 3.Την αριθ. πρωτ. Υ.1540/18.9.91 (Β΄754) Κοινή Απόφαση του Πρωθυπουργού και του Υπουργού Υγείας Πρόνοιας και Κοινωνικών Ασφαλίσεων. 4.Τις αριθ.5/5/3/92 και 11/14.5.92 αποφάσεις του Δ.Σ. του Ταμείου Ασφαλίσεως Δημοτικών και Κοινοτικών Υπαλλήλων, αποφασίζουμε: Εγκρίνουμε τις αριθ. 5/5.3.92 και 11/14.5.92 αποφάσεις του Διοικητικού Συμβουλίου του Ταμείου Ασφαλίσεως Δημοτικών και Κοινοτικών Υπαλλήλων σχετικά με το Δελτίο Απογραφής μεταβολών ασφαλισμένων και βοηθηματούχων, το οποίο θα περιέχει: α.Στοιχεία Οικογενειακής κατάστασης και επαγγέλματος ασφαλισμένου. β.Στοιχεία Υπαλληλικής κατάστασης ασφαλισμένου. γ.Στοιχεία Διακοπής ασφάλισης. δ.Στοιχεία χρόνου υπηρεσίας ασφαλισμένου. ε.Στοιχεία εργοδότου. 